Document ID: /roh_data/filtered/fineweb-2-filterrobots_roh.jsonl.gz/36343

A San Murezzan Bogn han cumenzà las lavurs da construcziun per la nova Clinica Gut. Oz è stada l'emprima badigliada per l'ospital acut per l'apparat motoric che duai esser en funcziun la fin d'atun 2023. I sa tracta d'in bajetg d’engrondiment vi dal center dal bogn da cura existent. La tschertga d'in lieu adattà, las planisaziuns e las proceduras han cuzzà radund 20 onns, uschia communitgescha la Clinica Gut.
Nov ospital acut per la motorica dal corp
San Murezzan survegn in nov ospital acut per la motorica dal corp. Medis spezialisà e terapeuts per tut las giugadiras e differentas staziuns cun equipament moderna stattan davent da l'enviern 2023/2024 a disposiziun. Questa nova clinica a San Murezzan è in engradiment dal gia existent center da bogns da cura. Las custs da construcziun èn 35 milliuns francs.